pythainlp/thai-wiki-dataset-v3 huggingface dataset:
ร็อบบิน อุลเซิน

ร็อบบิน พอตริก อุลเซิน (Robin Patrick Olsen; เกิด 8 มกราคม ค.ศ. 1990) เป็นนักฟุตบอลอาชีพชาวสวีเดน ปัจจุบันลงเล่นตำแหน่งผู้รักษาประตูให้กับแอสตันวิลลา (โดยยืมตัวจากโรมา) และทีมชาติสวีเดน
ในฟุตบอลโลก 2018 อุลเซินช่วยให้สวีเดนเข้าถึงรอบก่อนรองชนะเลิศ ทำให้ได้รับความสนใจจากสโมสรใหญ่ในยุโรป ต่อมาวันที่ 24 กรกฎาคม ค.ศ. 2018 เขาเซ็นสัญญาห้าปีกับโรมา ค่าตัวที่ได้รับรายงานคือ 12 ล้านยูโร เขาเข้าร่วมสโมสร 5 วันหลังจากที่อาลีซง แบเกร์ ย้ายออกจากทีมไป
ในเซเรียอา ฤดูกาล 2018–19 อุลเซินลงเล่นนัดแรกให้กับโรมา และเก็บคลีนชีตส์นัดแรก ในการบุกไปชนะโตรีโน 1-0 เมื่อวันที่ 19 สิงหาคม ค.ศ. 2018
== เกียรติประวัติ ==
=== สโมสร ===
มัลเมอ
ออลสเวนส์คาน: 2013, 2014
Svenska Supercupen: 2013
โคเปนเฮเกน
เดนิชซูเปอร์ลีกา: 2015–16, 2016–17
Danish Cup: 2015–16, 2016–17
=== รางวัลส่วนตัว ===
Allsvenskan goalkeeper of the year: 2014
Swedish Goalkeeper of the Year: 2016, 2017, 2018
== อ้างอิง ==
== แหล่งข้อมูลอื่น ==
Malmö FF profile  
นักฟุตบอลชาวสวีเดน
นักฟุตบอลทีมชาติสวีเดน
ผู้เล่นสมาคมกีฬาโรมา
ผู้เล่นสโมสรฟุตบอลเอฟเวอร์ตัน
ผู้เล่นสโมสรฟุตบอลเชฟฟีลด์ยูไนเต็ด
ผู้เล่นสโมสรฟุตบอลแอสตันวิลลา
ผู้เล่นในเซเรียอา
ผู้รักษาประตูฟุตบอล
ผู้เล่นในฟุตบอลชิงแชมป์แห่งชาติยุโรป 2016
ผู้เล่นในฟุตบอลโลก 2018
ผู้เล่นในฟุตบอลชิงแชมป์แห่งชาติยุโรป 2020
บุคคลจากมัลเมอ
โมดิโบ ไมกา

โมดิโบ ไมกา (เกิด 3 กันยายน ค.ศ. 1987) เป็นนักฟุตบอลอาชีพชาวมาลี เคยเล่นตำแหน่งกองหน้าให้กับเวสต์แฮมยูไนเต็ดและควีนส์พาร์กเรนเจอส์ในพรีเมียร์ลีก และบุรีรัมย์ ยูไนเต็ด ในไทยลีก
ไมกาลงเล่นให้กับทีมชาติมาลีตั้งแต่ ค.ศ. 2007 เขามีส่วนช่วยให้มาลีจบอันดับที่ 3 ในการแข่งขันแอฟริกาคัพออฟเนชันส์ใน ค.ศ. 2012 และ 2013
== สโมสรอาชีพ ==
=== เวสต์แฮมยูไนเต็ด ===
==== ควีนส์พาร์กเรนเจอส์ (ยืมตัว) ====
=== บุรีรัมย์ ยูไนเต็ด ===
ในวันที่ 6 มกราคม ค.ศ. 2019 ไมกาได้ย้ายมาร่วมทีมบุรีรัมย์ ยูไนเต็ด โดยเขาจะสวมเสื้อหมายเลข 25 และเป็นกองหน้าตัวใหม่แทนที่จีโอกู ลูอิส ซังตู ที่ย้ายไปยะโฮร์ดารุลตาซิม ต่อมาในวันที่ 30 มกราคม ค.ศ. 2019 ไมกาทำประตูแรกในสีเสื้อบุรีรัมย์ในนัดที่กระชับมิตรที่บุกไปชนะอ่างทอง 3–0 ต่อมาในวันที่ 2 กุมภาพันธ์ ค.ศ. 2019 การแข่งขันไทยแลนด์แชมเปียนส์คัพ ไมกาทำประตูช่วยให้บุรีรัมย์เอาชนะเชียงราย ยูไนเต็ด ที่สนามกีฬากองทัพบก 3–1 พาทีมคว้าแชมป์ไทยแลนด์แชมเปียนส์คัพสมัยแรกได้สำเร็จ ต่อมาในวันที่ 5 กุมภาพันธ์ ไมกาทำหนึ่งประตูในนัดกระชับมิตรที่บุรีรัมย์บุกไปชนะอยุธยา ยูไนเต็ด ที่สนามกีฬาจังหวัดพระนครศรีอยุธยา 2–1 ต่อมาในวันที่ 17 กุมภาพันธ์ ไมกาทำประตูด้วยฟรีคิกสุดสวยในเกมกระชับมิตรนัดสุดท้ายก่อนเปิดฤดูกาล นัดที่บุรีรัมย์เปิดบ้านเสมอนครราชสีมา มาสด้า 1–1 ต่อมาในวันที่ 23 กุมภาพันธ์ ค.ศ. 2019 ไทยลีก นัดเปิดฤดูกาล 2019 ไมกาประเดิมสนามให้บุรีรัมย์นัดแรกในลีกในนัดที่บุรีรัมย์เปิดบ้านเสมอกับชลบุรี 2-2 ต่อมาในวันที่ 10 มีนาคม ค.ศ. 2019 ไมกาทำประตูแรกในลีกในนัดที่บุรีรัมย์เปิดบ้านเอาชนะพีที ประจวบ ไปได้ 2–0
ในวันที่ 10 เมษายน ค.ศ. 2019 ไมกาถูกสโมสรยกเลิกสัญญาอย่างเป็นทางการ
== เกียรติประวัติ ==
บุรีรัมย์ ยูไนเต็ด
ไทยแลนด์แชมเปียนส์คัพ: 2019
== อ้างอิง ==
== แหล่งข้อมูลอื่น ==
บุคคลที่ยังมีชีวิตอยู่
นักฟุตบอลชาวมาลี
นักฟุตบอลทีมชาติมาลี
ผู้เล่นในลีกเอิง
ผู้เล่นในพรีเมียร์ลีก
ผู้เล่นสโมสรฟุตบอลเวสต์แฮมยูไนเต็ด
ผู้เล่นสโมสรฟุตบอลควีนส์พาร์กเรนเจอส์
กองหน้าฟุตบอล
ผู้เล่นในซาอุดีโปรเฟสชันนัลลีก
ผู้เล่นในไทยลีก
ผู้เล่นสโมสรฟุตบอลบุรีรัมย์ ยูไนเต็ด
ตรีนุช เทียนทอง

ตรีนุช เทียนทอง (เกิด 12 กันยายน พ.ศ. 2515) เป็นนักการเมืองชาวไทย อดีตรัฐมนตรีว่าการกระทรวงศึกษาธิการและดำรงตำแหน่งสมาชิกสภาผู้แทนราษฎรจังหวัดสระแก้ว เขต 2 สังกัดพรรคพลังประชารัฐ
== ประวัติ ==
นางสาวตรีนุช เทียนทอง เกิดเมื่อวันที่ 12 กันยายน พ.ศ. 2515 ที่อำเภอวัฒนานคร จังหวัดสระแก้ว (ตอนยังเป็นส่วนหนึ่งของจังหวัดปราจีนบุรีในขณะนั้น) เป็นบุตรีของนายพิเชษฐ์ เทียนทอง กับขวัญเรือน เทียนทอง อดีตสมาชิกวุฒิสภาจังหวัดสระแก้ว ตรีนุชเป็นหลานสาวของนายเสนาะ เทียนทอง มีพี่น้อง คือ ฐานิสร์ เทียนทอง อนุรักษ์ เทียนทอง และบดี เทียนทอง
ตรีนุช สำเร็จการศึกษา ระดับมัธยมศึกษาตอนปลายจากโรงเรียนบดินทรเดชา (สิงห์ สิงหเสนี) รุ่น 18 ระดับปริญญาตรี 2 ใบ คือจากมหาวิทยาลัยอัสสัมชัญ เมื่อปี 2535 และ สาขาการเงินการลงทุน จาก Western Illinois University ประเทศสหรัฐอเมริกา ในปี 2538 รวมไปถึงสำเร็จการศึกษาในระดับปริญญาโทสาขาเศรษฐศาสตร์ จากมหาวิทยาลัยเดียวกัน ใน พ.ศ. 2540 อีกด้วย
ด้านชีวิตส่วนตัว สมรสกับ นายแพทย์เจษฎา โชคดำรงสุข อดีตปลัดกระทรวงสาธารณสุข
== งานการเมือง ==
ตรีนุช เทียนทอง ได้รับเลือกตั้งเป็นสมาชิกสภาผู้แทนราษฎรจังหวัดสระแก้วในครั้งแรกและครั้งที่สองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 สังกัดพรรคไทยรักไทย ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้รับเลือกตั้งเป็นสมัยที่สาม ในสังกัดพรรคประชาราช และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ได้รับเลือกตั้งเป็นสมัยที่สี่ ในสังกัดพรรคเพื่อไทย
ใน พ.ศ. 2561 ตรีนุชได้ย้ายมาร่วมงานกับ พรรคพลังประชารัฐ และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ได้รับเลือกตั้งเป็นสมัยที่ห้า
ในวันที่ 22 มีนาคม พ.ศ. 2564 มีพระบรมราชโองการโปรดเกล้าฯ ให้ดำรงตำแหน่งรัฐมนตรีว่าการกระทรวงศึกษาธิการ ซึ่งเป็นนักการเมืองสตรีคนแรกที่ได้รับเลือกให้ดำรงตำแหน่งดังกล่าว
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
สมาชิกสภาผู้แทนราษฎร ชุดที่ 24 
บุคคลจากอำเภอวัฒนานคร
สกุลเทียนทอง
นักการเมืองสตรีชาวไทย
รัฐมนตรีว่าการกระทรวงศึกษาธิการไทย
สมาชิกสภาผู้แทนราษฎรจังหวัดสระแก้ว
พรรคไทยรักไทย
พรรคประชาราช
พรรคเพื่อไทย
พรรคพลังประชารัฐ
บุคคลจากโรงเรียนบดินทรเดชา (สิงห์ สิงหเสนี)
บุคคลจากคณะบริหารธุรกิจ มหาวิทยาลัยอัสสัมชัญ
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
พรรคชาตินิยมฟาสซิสต์

พรรคชาตินิยมฟาสซิสต์(Partito Nazionale Fascista, PNF) เป็นพรรคการเมืองของอิตาลี ที่ถูกก่อตั้งโดยเบนิโต มุสโสลินีที่เป็นการแสดงความคิดทางการเมืองของลัทธิฟาสซิสต์ (ก่อนหน้านี้ได้แสดงออกโดยกลุ่มที่เป็นที่รู้จักคือ ฟาสเช่) พรรคนี้ได้มีบทบาทขึ้นปกครองอิตาลีตั้งแต่ปี ค.ศ. 1922 เมื่อกลุ่มฟาสซิสได้เข้ายึดอำนาจด้วยการเดินขบวนสู่โรม จนถึงปี ค.ศ. 1943 เมื่อมุสโสลินีถูกปลดโดยสภาใหญ่แห่งฟาสซิสต์
พรรคชาตินิยมฟาสซิสต์ก่อนหน้านี้ การก่อตั้งพรรคการเมืองครั้งแรกของมุสโสลินีได้เป็นที่รู้จักกันคือ พรรคปฏิวัติฟาสซิสต์ ซึ่งถูกก่อตั้งในปี ค.ศ. 1915 ตามที่มุสโสลินีได้ตั้งชื่อเอาไว้ ภายหลังผลการเลือกตั้งที่แย่ในเดือนพฤศจิกายน ปี ค.ศ. 1919  ในที่สุดพรรคปฏิวัติฟาสซิสต์ได้ถูกเปลี่ยนชื่อมาเป็นพรรคชาตินิยมฟาสซิสต์ในช่วงการประชุมสภาครองเกสฟาสซิสต์ครั้งที่สามในกรุงโรม เมื่อวันที่ 7-10 พฤศจิกายน ค.ศ. 1921
พรรคชาตินิยมฟาสซิสต์ได้มีรากฐานมาจากลัทธิชาตินิยมอิตาลีและความปรารถนาที่ฟื้นฟูและขยายดินแดนอิตาลี ซึ่งพวกฟาสซิสต์อิตาลีได้ถือว่าเป็นสิ่งจำเป็นสำหรับประเทศชาติที่จะยืนยันความสูงส่งและความแข็งแกร่งและเพื่อหลีกเลี่ยงการเสื่อยโทรม พวกฟาสซิสต์อิตาลีได้กล่าวอ้างว่าอิตาลีสมัยใหม่นั้นเป็นยุคที่สืบทอดต่อจากยุคโรมสมัยโบราณและเป็นมกดกและประวัติศาสตร์เพื่อสนับสนุนในการสร้างจักรวรรดิอิตาลีเพื่อจัดตั้งนโยบายสปาซิโอ วิทาเล("พื้นที่อยู่อาศัย")สำหรับการล่าอาณานิคมโดยผู้ตั้งถิ่นฐานชาวอิตาลีและเพื่อการสร้างในการควบคุมเหนือทะเลเมดิเตอร์เรเนียน
พวกฟาสซิสต์ได้ส่งเสริมระบบเศรษฐกิจแบบบรรษัทนิยม โดยที่นายจ้างและลูกจ้างที่รวมตัวกันได้เชื่อมโยงกันในสมาคมเพื่อเป็นตัวแทนของผู้ผลิตทางเศรษฐกิจของประเทศและทำงานร่วมกับรัฐเพื่อกำหนดนโยบายทางเศรษฐกิจ ระบบเศรษฐกิจนี้มีจุดมุ่งหมายเพื่อแก้ไขปัญหาความขัดแย้งในชนชั้นโดยผ่านการร่วมมือกันระหว่างชนชั้น
พวกฟาสซิสต์อิตาลีนั้นได้ต่อต้านพวกเสรีนิยม แต่ไม่ได้แสวงหาการฟื้นฟูฝ่ายปฏิการณ์ของโลกก่อนการปฏิวัติฝรั่งเศส ซึ่งได้ถือว่าเป็นความบกพร่อง และไม่สอดคล้องกับทิศทางที่เป็นการคาดการณ์ล่วงหน้าต่อนโยบาย มันเป็นการคัดค้านต่อลัทธิสังคมนิยมของมาร์กซิสต์ เพราะเป็นความขัดแย้งโดยทั่วไปต่อลัทธิชาตินิยม แต่ยังคงต่อต้านฝ่ายปฏิการณ์ของอนุรักษ์นิยมที่พัฒนาขึ้นโดย Joseph de Maistre ได้เชื่อว่าความสำเร็จของลัทธิชาตินิยมอิตาลีจำเป็นต้องเคารพในประเพณีและความรู้สึกที่ชัดเจนของการแบ่งปันในอดีตท่ามกลางหมู่ชาวอิตาลีควบคู่ไปกับความมุ่งมั่นที่จะทำให้อิตาลีทันสมัย
พรรคชาตินิยมฟาสซิสต์พร้อมกับพรรคที่สืบทอดต่อ, พรรครีพับลิกันฟาสซิสต์ ได้ถูกสั่งต้องห้ามไม่ให้มีการสร้างขึ้นมาใหม่โดยเพียงฝ่ายเดียวโดยรัฐธรรมนูญอิตาลี: "มันจะต้องถูกห้ามเพื่อจัดระเบียบใหม่, ไม่ว่าจะอยู่ในรูปแบบอย่างใดอย่างหนึ่ง, พรรคฟาสซิสต์ที่ล่มสลายไปแล้ว"
==อ้างอิง==
พรรคการเมือง
พรรคฟาสซิสต์
พรรคในระบบพรรคการเมืองเดียว
หอรำลึกซุน ยัตเซ็น (กวางโจว)

หอรำลึกซุน ยัตเซ็น หรือ หอรำลึกจงซานเป็นอาคารทรงแปดเหลี่ยมในเมืองกว่างโจว เมืองหลวงของมณฑลกวางตุ้ง
หอรำลึกได้รับการออกแบบโดยลู่ ยันจื่อ และถูกสร้างขึ้นด้วยเงินที่ระดมทุนโดยคนจีนทั้งในและต่างประเทศเพื่อรำลึกถึงคุณงามความดีของดร.ซุน ยัตเซ็น งานก่อสร้างเริ่มขึ้นในปี ค.ศ. 1929 และเสร็จสมบูรณ์ในปี ค.ศ. 1931 ห้องโถงเป็นโครงสร้างแปดเหลี่ยมขนาดใหญ่ที่มีความยาว 71 เมตรโดยไม่มีเสาหลัก หอรำลึกตั้งด้วยเวทีขนาดใหญ่และบรรจุคนได้ 3,240 คน
==ประวัติ==


หอรำลึกในอดีตนั้นเคยเป็นที่ตั้งที่มีชื่อว่า ทำเนียบประธานาธิบดีกวางตุ้ง เมื่อครั้งที่ดร.ซุน ยัตเซ็นทำกับสู้รบเพื่อรวบรวมประเทศจีนในยุคขุนศึก
มาถึงปี ค.ศ. 1931 ทำเนียบประธานาธิบดีได้ถูกเปลี่ยนเป็นหอรำลึกซุน ยัตเซ็นสร้างขึ้นเพือรำลึกถึง ดร.ซุนยัดเซ็น ถือว่าเป็นบิดาของคนจีนยุคใหม่ ดร.ซุน ยัดเซ็น เป็นผู้ก่อตั้งพรรคก๊กมินตั๋ง และเป็นประธานาธิบดีคนแรกของจีน เป็นแกนนำคนสำคัญในการโค่นล้มราชวงศ์ชิง เป็นผู้ที่มีพระคุณกับชาวจีนอย่างใหญ่หลวงเพราะเป็นผู้ที่ปลดปล่อยชาวจีนให้รอดพ้นจากสังคมเดิมที่ล้าหลัง และระบบกษัตริย์ราชวงศ์ชิง

หอรำลึกซุน ยัตเซ็น ได้รับการบูรณะอีกครั้งในปี ค.ศ. 1972 สร้างเพื่อระลึกวันเกิดร้อยปีของ ดร.ซุน ยัตเซ็น สัญลักษณ์ของหอที่ระลึกแห่งนี้คือรูปปั้นเหมือนของตัวท่าน ที่ตั้งอยู่ทางด้านหน้าของพิพิธภัณฑ์ และแผ่นป้ายที่เขียนว่า "เทียนเซี้ยะเหวยกง” ซึ่งท่านก็เป็นผู้เขียนด้วยตัวของท่านเอง โครงสร้างภายนอกเลียนแบบวังจีน หลังคาปูด้วยกระเบื้องสีเหลือง ภายในหอมีห้องประชุมใหญ่ ห้องสมุด ดร.ซุน ยัตเซ็น ห้องภาพ และห้องบรรยาย ในห้องโถงใหญ่มีรูปปั้น ดร.ซุน ยัตเซ็น ที่ทำจากทองแดงแท้ สูง 5.8 เมตร ฐานสูง 3.1 เมตร ภายในอนุสรณ์สถานนั้นเป็นหอประชุมขนาดใหญ่รูปทรงแปดเหลี่ยม ที่ได้รับการยกย่องว่าเป็นสถาปัตยกรรมชิ้นเยี่ยม เพราะสร้างขึ้นโดยไม่มีเสากลางห้องที่จะบดบังสายตาของผู้ที่เข้ามาเยี่ยมชม
==การเดินทาง==
สามารถเข้าถึงหอรำลึกซุน ยัตเซ็นได้จากรถไฟใต้ดินกว่างโจวโดยใช้เส้นทางสถานีหอรำลึกซุน ยัตเซ็น
==ดูเพิ่ม==
อนุสรณ์สถานแห่งชาติ ซุน ยัตเซ็น ที่เมืองหนานจิง
หอรำลึกซุน ยัตเซ็นที่เมืองไทเป
หอรำลึกซุน ยัตเซ็น (หนานหยาง) ที่ประเทศสิงค์โปร์
==อ้างอิง==
==บรรณานุกรม==
.
.
สิ่งก่อสร้างตั้งแต่ พ.ศ. 2474
อาคารและสิ่งก่อสร้างในเมืองกวางโจว
ซุน ยัตเซ็น
สถานที่ท่องเที่ยวในเมืองกวางโจว
อนุเสาวรีย์และอนุสรณ์สถานในประเทศจีน
สถานที่สำคัญทางประวัติศาสตร์และวัฒนธรรมแห่งชาติในมณฑลกวางตุ้ง
ฟรันซิสโก โอลิเบนเซีย รุยซ์

ฟรันซิสโก โอลิเบนเซีย รุยซ์ (Francisco Olivencia Ruiz) เกิดเมื่อวันที่ 12 กุมภาพันธ์ 2477 ณ เซวตา ประเทศสเปน เขาเป็นนักกฎหมายและนักการเมืองชาวสเปน เป็นน้องชายของมานูเอล โอลิเบนเซีย
เขาเกิดที่เซวตาและศึกษากฎหมายที่มหาวิทยาลัยกอมปลูเตนเซแห่งมาดริด ใน พ.ศ. 2503 เขาได้รับเลือกสู่สภาเทศบาลเซวตา เขาทำหน้าที่ในสภาผู้แทนราษฎรระหว่าง พ.ศ. 2522–2525 ต่อมาเขาเป็นสมาชิกของกลุ่มสหภาพศูนย์ประชาธิปไตย และอยู่ในเหตุการณ์ความพยายามก่อรัฐประหารเมื่อวันที่ 23 กุมภาพันธ์ พ.ศ. 2524 หลังจากนั้นเขาก็เป็นสมาชิกวุฒิสภาระหว่าง พ.ศ. 2536–2543 และระหว่าง พ.ศ. 2546– 2550 เขาเป็นสมาชิกสภานิติบัญญัติของเซวตา
เขาเสียชีวิตเมื่อวันที่ 4 มกราคม พ.ศ. 2562 ที่โรงพยาบาลมหาวิทยาลัยเซวตา สิริอายุรวม 84 ปี 326 วัน
== อ้างอิง ==
นักกฎหมายชาวสเปน
นักการเมืองสเปน
บุคคลจากเซวตา
ศิษย์เก่าจากมหาวิทยาลัยกอมปลูเตนเซแห่งมาดริด
เนเพียร์

เนเพียร์ (Napier) เป็นเมืองท่าทางทะเลในประเทศนิวซีแลนด์ ตั้งอยู่ในฮอกส์เบย์ทางชายฝั่งทิศตะวันออกของเกาะเหนือ เมืองมีประชากร 63,900 คน (มิถุนายน ค.ศ. 2018) ราว 18 กิโลเมตรทางตอนใต้ของเนเพียร์เป็นที่ตั้งของเมืองแฮสติงส์ สองเมืองนี้มักเรียกว่า "The Bay Cities" หรือ "The Twin Cities" แห่งนิวซีแลนด์ ประชากรรวมของเนเพียร์-แฮสติงส์มี 134,500 คน ทำให้เป็นเขตเมืองที่ใหญ่เป็นอันดับ 6 ของนิวซีแลนด์ เนเพียร์ตั้งอยู่ทางทิศตะวันออกเฉียงเหนือของเมืองหลวงประเทศ กรุงเวลลิงตัน ราว 320 กม.
เมืองในประเทศนิวซีแลนด์
ฮาร์เลม

ฮาร์เลม (Haarlem ) เป็นนครและเทศบาลในประเทศเนเธอร์แลนด์  และตั้งอยู่ปลายเหนือสุดของรันด์สตัด หนึ่งในมหานครที่มีประชากรมากที่สุดของยุโรป ฮาร์เลมมีประชากร 161,265 คน ในปี ค.ศ. 2019
ฮาร์เลมถูกยกระดับเป็นเมืองเมื่อปี ค.ศ. 1245 และสร้างกำแพงเมืองแล้วเสร็จในปี ค.ศ. 1270 ปัจจุบันเป็นเมืองหลวงของจังหวัดนอร์ทฮอลแลนด์ ด้วยความที่อยู่ไม่ไกลจากกรุงอัมสเตอร์ดัม เมืองหลวงของประเทศที่ตั้งอยู่ในจังหวัดเดียวกันนั้น พลเมืองที่อาศัยในฮาร์เลมจำนวนมากจึงเดินทางสัญจรไปทำงานที่อัมสเตอร์ดัมเป็นประจำโดยใช้เวลาเดินทางเพียง 15 นาทีด้วยรถไฟ
==อ้างอิง==
เมืองในจังหวัดนอร์ทฮอลแลนด์
กระดูกสันหลังอักเสบยึดติด

Ankylosing spondylitis (AS) เป็นโรคข้ออักเสบชนิดหนึ่งที่มีการอักเสบของข้อต่อของกระดูกสันหลังในระยะยาว โดยทั่วไปแล้วข้อต่อที่กระดูกสันหลังรวมกับเชิงกรานก็จะได้รับผลกระทบ ข้อต่ออื่น ๆ เช่นไหล่หรือสะโพกมีส่วนร่วมเป็นครั้งคราว ปัญหาเกี่ยวกับตาและลำไส้อาจเกิดขึ้นได้ อาการปวดหลังเป็นลักษณะเฉพาะของ AS และมักจะเกิดขึ้นแบบมาและไป ความฝืดของข้อต่อที่ได้รับผลกระทบโดยทั่วไปแย่ลงเมื่อเวลาผ่านไป
แม้ว่าจะไม่ทราบสาเหตุของการเกิดโรค Ankylosing spondylitis แต่ก็เชื่อว่าจะเกี่ยวข้องกับการปัจจัยทางพันธุกรรมและสิ่งแวดล้อม มากกว่า 90% ของผู้ที่ได้รับผลกระทบมีแอนติเจนของเม็ดเลือดขาวเฉพาะของมนุษย์ที่เรียกว่า HLA B27 กลไกพื้นเดิมเชื่อว่าเป็น autoimmune หรือ autoinflammatory โดยทั่วไปแล้วการวินิจฉัยจะขึ้นอยู่กับอาการด้วยการสนับสนุนจากการถ่ายภาพทางการแพทย์และการทดสอบเลือด
ไม่มีทางรักษาโรค Ankylosing spondylitis ได้ การรักษาอาจปรับปรุงอาการและป้องกันการแย่ลง ซึ่งอาจรวมถึงยา การออกกำลังกาย และการผ่าตัด ยาที่ใช้คือ NSAIDs, steroids, DMARDs เช่น sulfasalazine, และ biologic agents เช่น infliximab
== อ้างอิง ==
==แหล่งข้อมูลอื่น==
Questions and Answers about Ankylosing Spondylitis&nbsp;- US National Institute of Arthritis and Musculoskeletal and Skin Diseases
สมาคมโรคข้อสันหลังอักเสบชนิดยึดติดแห่งประเทศไทย 
วิทยารูมาติก
ข้ออักเสบ
เอเบลล์ 1835 ไออาร์1916

เอเบลล์ 1835 เอเบลล์1916 อาจจะเป็นดาราจักรที่ห่างไกลที่สุดเท่าที่เคยพบมา แม้ว่าการคาดการนั้นยังไม่ได้รับการยืนยัน ดาราจักรนี้คาดว่าอยู่ด้านหลังกลุ่มดาราจักร เอเบลล์1835 ในกลุ่มดาวหญิงสาว
การวิเคราะห์ของ J-band observations ระบุว่าเอเบลล์ 1835 ไออาร์1916 มีค่าเรดชิฟต์ที่ z ~ 10.0 ซึ่งหมายความว่ามันปรากฏแก่พวกเราเหมือนเมื่อประมาณ 13.2 พันล้านปีก่อน เพียง 470 ล้านปีหลังจากบิ๊กแบง และใกล้กับ การก่อตัวดาวฤกษ์ครั้งแรกในจักรวาล
== ดูเพิ่ม ==
เอเบลล์ 370
ไอโอเค-1
ดาราจักร
กลุ่มดาวหญิงสาว
เอเบลล์ 1689

เอเบลล์ 1689 (Abell 1689) เป็นกลุ่มและกระจุกดาราจักรในกลุ่มดาวหญิงสาว ห่างจากโลกประมาณ 2.2 พันล้านปีแสงและเป็นหนึ่งในกลุ่มและกระจุกดาราจักรที่ใหญ่ที่สุดเท่าที่เคยพบมา ทำให้เป็นเลนส์ความโน้มถ่วง บิดเบือนภาพของดาราจักรที่อยู่ด้านหลัง ประกอบด้วยกระจุกดาวทรงกลมประมาณ 160,000 ซึ่งมากที่สุดเท่าที่เคยพบมา มีหลักฐานว่ามีการรวมกันและก๊าซเกิน 100 ล้านองศา มวลขนาดใหญ่มากของกระจุกนี้ทำให้มีประโยชน์สำหรับการศึกษาของสสารมืดและเลนส์ความโน้มถ่วง
ในขณะที่กลุ่มและกระจุกดาราจักรที่ถูกค้นพบใน 2008 A1689-zD1 หนึ่งในสมาชิก เป็นดาราจักรที่ห่างไกลที่สุดเท่าที่เคยพบมา
== อ้างอิง ==
กลุ่มดาราจักร
กลุ่มดาวหญิงสาว
พงศนารถ วินศิริ

พงศนารถ วินศิริ ชื่อเล่น ตู่ เกิดเมื่อวันที่ 1 กุมภาพันธ์ พ.ศ. 2496 เป็นนักแสดงชาวไทยมีผลงานละครและภาพยนตร์ต่างๆจนมีผลงานละครปัจจุบันส่วนมากจะเล่นบทร้าย
==ผลงานละครโทรทัศน์==
===ละครซีรีส์===
2552 เซน สื่อรักสื่อวิญญาณ (ช่อง 5) (รับเชิญ)
==ผลงานภาพยนตร์==
เจนนี่ กลางวันครับ กลางคืนค่ะ (2539) รับบท ไผ่ (พ่อของปิ่น)
เสียดาย 2 (2539) รับบท เอกชัย (พ่อของสาริส)
กลับบ้าน (2545)
อารมณ์ อาถรรพ์ อาฆาต (2545)
ศพไร้เงา (2546) รับบท กำธร
ปมหลอน (2546) รับบท ครูใหญ่
102 ปิดกรุงเทพปล้น (2547) รับบท จำรัส ผู้ว่าแบงค์ชาติ
แจ๋ว (2547) รับบท ชัย
13 เกมสยอง (2549) รับบท สมบูรณ์
เดอะ มารีน 2 คนคลั่งล่าทะลุสุดขีดนรก (2552)
สิ้นแสงฉาน (2558)
ป่า (2559) รับบท อาจารย์ใหญ่
บุพเพสันนิวาส 2 (2565) รับบท พ่อภพ
==ละครสั้น==
ละครเทิดพระเกียรติ ชุด ใต้แสงตะวัน ฝนแรก
==อ้างอิง==
ศิลปินชาวไทย
นักแสดงชายชาวไทย
นักแสดงชายชาวไทยในศตวรรษที่ 21
บุคคลที่เกิดในปี พ.ศ. 2498
บุคคลจากอำเภอเมืองสงขลา
แคร็ปซูว์แซ็ต

แคร็ปซูว์แซ็ต (Crêpes Suzette) เป็นของหวานที่มีต้นกำเนิดในประเทศฝรั่งเศส ประกอบด้วยแป้งเครปราดด้วยซอสเบอร์ซูว์แซ็ต (beurre Suzette) ซึ่งมีส่วนประกอบเป็นน้ำตาลเนยที่เคี่ยวจนเป็นคาราเมล น้ำส้ม เปลือกส้ม เหล้ากร็องมาร์นีเย เหล้าทริปเปิลเซกหรือเหล้ากือราเซา แล้วจุดไฟก่อนเสิร์ฟ
ที่มาและชื่อของแคร็ปซูว์แซ็ตยังคงเป็นที่ถกเถียง ใน Life à la Henri หนังสืออัตชีวประวัติของอ็องรี ชาร์ป็องตีเยระบุว่า แคร็ปซูว์แซ็ตเกิดจากความผิดพลาดของเขาที่ทำอาหารติดไฟขณะเสิร์ฟให้ดยุกแห่งเวลส์ (ต่อมาทรงครองราชย์เป็นพระเจ้าเอ็ดเวิร์ดที่ 7 แห่งสหราชอาณาจักร) ที่ร้านกาเฟเดอปารีในมงเต-การ์โลเมื่อปี ค.ศ. 1895 เมื่อดยุกได้ลองเสวยและตรัสถามถึงชื่ออาหาร ชาร์ป็องตีเยได้ทูลว่า Crêpes Princesse แต่ดยุกขอให้เปลี่ยนชื่อเป็น Crêpes Suzette ตามชื่อหญิงสาวที่ร่วมโต๊ะกับพระองค์
ในขณะที่ด้านหนึ่งกล่าวว่าอาหารชนิดนี้ตั้งชื่อตามซูว์ซาน "ซูว์แซ็ต" ไรเชินแบร์ค นักแสดงชาวฝรั่งเศส ครั้งหนึ่งเธอได้รับบทเป็นคนรับใช้ผู้เสิร์ฟแพนเค้กที่เตรียมโดยเมอซีเยอโฌแซ็ฟ เจ้าของร้านอาหารมารีโว (Restaurant Marivaux) เขาเสนอให้จุดไฟบนแพนเค้กเพื่อเรียกผู้ชมและทำให้แพนเค้กอุ่นพอจะให้นักแสดงรับประทานได้
== อ้างอิง ==
ของหวานฝรั่งเศส
แพนเค้ก
แขวงยานนาวา

ยานนาวา เป็นแขวงหนึ่งในเขตสาทร กรุงเทพมหานคร เป็นแขวงที่มีความสำคัญทางเศรษฐกิจแขวงหนึ่งของกรุงเทพมหานคร สำหรับชื่อแขวงยานนาวามาจากชื่อของวัดยานนาวา แขวงยานนาวาเป็นที่ตั้งของบริเวณย่านเซนต์หลุยส์ซึ่งตั้งอยู่บริเวณโดยรอบวัดเซนต์หลุยส์และโรงพยาบาลเซนต์หลุยส์ นอกจากโบสถ์เซนต์หลุยส์แล้วยังเป็นที่ตั้งของมัสยิดยะวา วัดสุทธิวราราม วัดดอน นอกจากนี้ยังมีสถานศึกษา เช่น โรงเรียนอัสสัมชัญแผนกประถม โรงเรียนวัดสุทธิวราราม วิทยาลัยเซนต์หลุยส์ และตึกระฟ้าหลายแห่งที่ล้อมรอบสกายวอล์กช่องนนทรีอยู่ เช่น อาคารเอ็มไพร์ ทาวเวอร์, อาคารรัจนากร, คอนโดมิเนียม ดิ เอ็มไพร์ ฯลฯ
ในพื้นที่แขวงยานนาวามีสถานที่ท่องเที่ยวหลายแห่ง เช่น อาคารหอการค้าไทย-จีน ซึ่งเป็นอาคารอนุรักษ์, สุสานวัดดอน ซึ่งเป็นสวนสาธารณะที่สร้างขึ้นรอบสุสานจีน, ตึกหุ่นยนต์ที่มีชื่อเสียง เป็นต้น
== ที่ตั้งและอาณาเขต ==
แขวงยานนาวาตั้งอยู่ทางทิศตะวันตกของเขตสาทร มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
ทิศเหนือ ติดต่อกับแขวงบางรักและแขวงสีลม (เขตบางรัก) มีคลองสาทรเป็นเส้นแบ่งเขต
ทิศตะวันออก ติดต่อกับแขวงทุ่งมหาเมฆ (เขตสาทร) มีคลองช่องนนทรีเป็นเส้นแบ่งเขต
ทิศใต้ ติดต่อกับแขวงทุ่งวัดดอน (เขตยานนาวา) และแขวงวัดพระยาไกร (เขตบางคอแหลม) มีซอยนราธิวาสราชนครินทร์ 8 (อาคารสงเคราะห์ 6) แนวแบ่งเขตการปกครองระหว่างแขวงทุ่งวัดดอนกับแขวงยานนาวา ถนนภายในสุสานแต้จิ๋ว ซอยเจริญราษฎร์ 3 (วัดปรก) ซอยเจริญราษฎร์ 2 (ดอนกุศล) ซอยเจริญราษฎร์ 2 แยก 1 (ดอนกุศล 1) แนวแบ่งเขตการปกครองระหว่างแขวงทุ่งวัดดอนกับแขวงยานนาวา และคลองกรวยเป็นเส้นแบ่งเขต
ทิศตะวันตก ติดต่อกับแขวงบางลำภูล่างและแขวงคลองต้นไทร (เขตคลองสาน) มีแนวกึ่งกลางแม่น้ำเจ้าพระยาเป็นเส้นแบ่งเขต
== อ้างอิง ==
ยานนาวา
บุรินทร์ หิรัญบูรณะ

บุรินทร์ หิรัญบูรณะ (17 มกราคม พ.ศ. 2469 - ) อดีตสมาชิกสภาผู้แทนราษฎรจังหวัดปราจีนบุรี, สมาชิกสภาผู้แทนราษฎรจังหวัดสระแก้ว และ สมาชิกสภาผู้แทนราษฎรระบบบัญชีรายชื่อ รวม 6 สมัย
== ประวัติ ==
บุรินทร์ หิรัญบูรณะ เกิดเมื่อวันที่ 17 มกราคม พ.ศ. 2469 สำเร็จการศึกษาระดับอนุปริญญา จากประเทศสหรัฐอเมริกา สมรสกับนางศศิธร หิรัญบูรณะ
== งานการเมือง ==
บุรินทร์เข้าสู่วงการการเมืองด้วยการได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2529 สังกัดพรรคชาติไทย และได้รับเลือกรวม 6 สมัย
=== สมาชิกสภาผู้แทนราษฎร ===
บุรินทร์ได้รับการเลือกตั้งเป็นสมาชิกสภาผู้แทนราษฎรทั้งหมด 6 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดปราจีนบุรี สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดปราจีนบุรี สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดปราจีนบุรี สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดปราจีนบุรี → จังหวัดสระแก้ว สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดสระแก้ว สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 แบบบัญชีรายชื่อ สังกัดพรรคไทยรักไทย
== เครื่องราชอิสริยาภรณ์ ==
== อ้างอิง ==
บุคคลจากจังหวัดปราจีนบุรี
บุคคลจากจังหวัดสระแก้ว
นักการเมืองไทย
สมาชิกสภาผู้แทนราษฎรจังหวัดปราจีนบุรี
สมาชิกสภาผู้แทนราษฎรจังหวัดสระแก้ว
สมาชิกสภาผู้แทนราษฎรไทยแบบบัญชีรายชื่อ
พรรคชาติไทย
พรรคความหวังใหม่
พรรคไทยรักไทย
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
แยกเอกมัยใต้

แยกเอกมัยใต้ เป็นทางแยกหนึ่งในพื้นที่เขตคลองเตย กรุงเทพมหานคร เป็นจุดตัดระหว่างถนนสุขุมวิท ซอยสุขุมวิท 63 (เอกมัย) และทางออกสถานีขนส่งผู้โดยสารกรุงเทพ (เอกมัย) ทางแยกนี้ยังตั้งอยู่ใกล้กับปากซอยสุขุมวิท 42 (กล้วยน้ำไท) ซึ่งเป็นทางเดินรถทางเดียวอีกด้วย
== อ้างอิง ==
== แหล่งข้อมูลอื่น ==
สี่แยกในกรุงเทพมหานคร
เอกมัยใต้
บทบิดลิ้น

บทบิดลิ้น (tongue-twister) คือข้อความที่ออกแบบให้ผู้พูดข้อความนั้นเกิดอาการลิ้นพันหรือออกเสียงอย่างถูกต้องได้ลำบาก โดยเฉพาะอย่างยิ่งเมื่อออกเสียงเร็ว ๆ กลวิธีที่นิยมใช้ในการสร้างบทบิดลิ้นได้แก่ การสัมผัสอักษร การสลับหน่วยเสียง คำพ้องเสียง และการซ้ำคำ
บทบิดลิ้นนิยมใช้เป็นเกมคำ แบบฝึกการออกเสียงให้ชัดเจน บทร้อยกรองสำหรับเด็ก บทร้อยกรองที่ไม่มุ่งเอาแก่นสารเท่าไรนัก และเพลงที่เล่นสัมผัสและคำซ้ำ นอกจากนี้ยังใช้ในการอุ่นเสียงของผู้ประกาศข่าว นักร้อง และนักแสดง บทบิดลิ้นบางบทก่อให้เกิดความหมายที่น่าตลกขบขันหรือหยาบโลนหากออกเสียงผิด ในขณะที่บางบทมุ่งสร้างความสนุกสนานจากความสับสนหรือการออกเสียงผิดพลาดเท่านั้น
ตัวอย่างบทบิดลิ้น เช่น เช้าฟาดผัดฟัก เย็นฟาดฟักผัด ในภาษาไทย; She sells seashells by the seashore ("เธอขายเปลือกหอยอยู่ริมชายหาด") ในภาษาอังกฤษ; Tres tristes tigres tragaban trigo en un trigal ("เสือเศร้าสามตัวกลืนข้าวสาลีในทุ่งข้าวสาลี") ในภาษาสเปน เป็นต้น
== อ้างอิง ==
บทบิดลิ้น
เกมคำ
การเล่นคำ
ตาน-พยูซะยะ

ตาน-พยูซะยะ (သံဖြူဇရပ်; ဇြပ်ဗု โสบปุ; "ศาลาดีบุก") เป็นเมืองหนึ่งในรัฐมอญ ทางทิศตะวันออกเฉียงใต้ของประเทศพม่า เป็นศูนย์กลางการปกครองของอำเภอตาน-พยูซะยะในจังหวัดเมาะลำเลิง ตั้งอยู่ห่างจากเมาะลำเลิงไปทางทิศใต้ประมาณ  และห่างจากไจคะมีและหาดแซะแซไปทางทิศตะวันออกเฉียงใต้ประมาณ 
ระหว่างสงครามโลกครั้งที่ 2 ตาน-พยูซะยะเป็นสถานีปลายทางด้านตะวันตกของทางรถไฟสายไทย–พม่า โดยเชื่อมโยงกับเส้นทางรถไฟเลียบชายฝั่งระหว่างเย่กับย่างกุ้งซึ่งมีอยู่แล้วก่อนเกิดสงคราม ตาน-พยูซะยะยังเป็นที่ตั้งค่ายพักเชลยศึกของญี่ปุ่นที่ถูกเกณฑ์ให้มาสร้างทางรถไฟ ร่างของทหารฝ่ายสัมพันธมิตรกว่า 3,000 นายถูกฝังไว้ในสุสานสงครามตาน-พยูซะยะที่เมืองนี้
== อ้างอิง ==
เมืองในรัฐมอญ
พีชเมลบา

พีชเมลบา (Peach Melba) เป็นของหวานที่ประกอบด้วยไอศกรีมวานิลลาและท้อ ราดด้วยซอสแรสเบอร์รี
พีชเมลบาคิดค้นในปี ค.ศ. 1892 โดยโอกุสต์ เอสกอฟีเย เชฟประจำโรงแรมซาวอยในลอนดอน เมื่อดยุกแห่งออร์เลอ็องจัดงานเลี้ยงฉลองให้เนลลี เมลบา นักร้องเสียงโซปราโนหลังเธอแสดงอุปรากร โลเอินกรีน เอสกอฟีเยเสิร์ฟของหวานด้วยหงส์สลักจากน้ำแข็งที่ภายในมีไอศกรีมวานิลลาและท้อ ด้านบนตกแต่งด้วยสายไหม ต่อมาในปี ค.ศ. 1900 เอสกอฟีเยปรับสูตรใหม่โดยเปลี่ยนเป็นราดซอสแรสเบอร์รีด้านบนแทน นอกจากสูตรที่ใช้ท้อเป็นส่วนประกอบแล้ว บางครั้งยังมีการใช้แพร์ เอพริคอตหรือสตรอว์เบอร์รี นอกจากนี้อาจใช้เยลลีเรดเคอร์แรนต์แทนซอสแรสเบอร์รี
== อ้างอิง ==
ขนมหวาน
ไอศกรีม
เดวิดโปรดักชัน

บริษัท เดวิดโปรดักชัน (; David Production Inc. ) เป็นสตูดิโอแอนิเมชันของญี่ปุ่น เป็นบริษัทลูกของฟูจิเทเลวิชัน
==การก่อตั้ง==
บริษัทก่อตั้งขึ้นโดยโคจิ คาจิตะ อดีตประธานและโปรดิวเซอร์ของบริษัทกอนโซะ  และไทโตะ โอคิอุระ โปรดิวเซอร์ผู้ช่วย ในเดือนกันยายน พ.ศ. 2550 หลังจากออกจากบริษัทกอนโซะ งานแรกของของบริษัทคือการรับจ้างทำแอนิเมชัน แต่ในปี ค.ศ. 2552 เดวิด โปรดักชั่นได้สร้างแอนิเมชันเต็มรูปแบบของตนเองเป็นเรื่องแรกคือเรื่อง Ristorante Paradiso.
ฟูจิเทเลวิชันได้รับสตูดิโอเป็นบริษัทลูกในวันที่ 1 สิงหาคม พ.ศ. 2557 
ชื่อของบริษัทมีที่มาจากเรื่องราวของดาวิดและโกไลแอธ ในคัมภีร์ไบเบิล เพื่อแสดงออกถึง "[การสร้างสรรค์]แอนิเมชันที่ดีพร้อมการเล่าเรื่องและตัวละครที่ยอดเยี่ยม" แม้จะเป็นสตูโอที่เล็กกว่าสตูดิโอที่มีชื่อเสียงอื่น ๆ  ชื่อของบริษัทยังเป็นคำย่อของ  "Design Audio & Visual Illusion Dynamics" ซึ่งแสดงถึงแอนิเมชันที่มีพลวัตของสตูดิโอ 
== ซีรีส์อนิเมะโทรทัศน์ ==
Ristorante Paradiso (พ.ศ. 2552)
Tatakau Shisho: The Book of Bantorra (พ.ศ. 2552)
เลเวล อี (พ.ศ. 2554 ร่วมกับสตูดิโอปิเอโร)
Ben-To (พ.ศ. 2554)
คุณหนูปากร้าย x จิ้งจอกปีศาจ (พ.ศ. 2555)
DC Nation Shorts (Amethyst, Princess of Gemworld และ Superman @ Tokyo, พ.ศ. 2555)
โจโจ้ ล่าข้ามศตวรรษ (พ.ศ. 2555–2556)
เทพธิดาผ่าโลกมิติแห่งเกม (พ.ศ. 2556)
โจโจ้ ล่าข้ามศตวรรษ: นักรบประกายดาว (พ.ศ. 2557–2558)
โจโจ้ ล่าข้ามศตวรรษ: เพชรแท้ไม่มีวันสลาย (พ.ศ. 2559)
 Ride On (พ.ศ. 2559–2561)
ซากราดะ รีเซ็ท เมืองมหัศจรรย์ คนเปลี่ยนเวลา (พ.ศ. 2560)
กัปตันซึบาสะ (พ.ศ. 2561–2562)
เซลล์ขยันพันธุ์เดือด (พ.ศ. 2561)
 สายลมทองคำ (พ.ศ. 2561–2562)
Ensemble Stars! (พ.ศ. 2562)
หน่วยผจญคนไฟลุก (พ.ศ. 2562)
สไตรค์ วิทเชส: Road to Berlin (พ.ศ. 2563)
== โอวีเอ/โอเอ็นเอ ==
Dogs: Stray Dogs Howling in the Dark (พ.ศ. 2552)
Moka: Lost Forest (พ.ศ. 2555, มิวสิกวิดีโอ)
คุณหนูปากร้าย x จิ้งจอกปีศาจ (พ.ศ. 2555)
เทพธิดาผ่าโลกมิติแห่งเกม (พ.ศ. 2556)
Planetarian: The Reverie of a Little Planet (พ.ศ. 2559)
Thus Spoke Kishibe Rohan (พ.ศ. 2560–2561)
== ภาพยนตร์ ==
 Storyteller of the Stars (2016)
== อ้างอิง ==
== แหล่งข้อมูลอื่น ==
บริษัทอนิเมะ
แอนิเมชันสตูดิโอในโตเกียว
นิชิโตเกียว
ภาษาโรมานี

ภาษาโรมานี (rromani ćhib|links=no) เป็นหลาย ๆ ภาษาของชาวโรมานี อยู่ในสาขากลุ่มภาษาอินโด-อารยันของตระกูลภาษาอินโด-ยูโรเปียน ตาม Ethnologue มีภาษาโรมานีอยู่เจ็ดภาษาที่แตกต่างกันมากพอที่จะได้รับการพิจารณาเป็นภาษาของตัวเอง ภาษาที่มีผู้พูดมากที่สุดได้แก่ Vlax Romani (ประมาณ 500,000 คน) Balkan Romani (600,000), และ Sinte Romani (300,000). ความแตกต่างของภาษาเหล่านี้ในบางทีอาจใหญ่จนเทียบได้กับความแตกต่างระหว่างภาษาสลาวิกแต่ละภาษา
== อ้างอิง ==
=== ข้อมูล ===
== แหล่งข้อมูลอื่น ==
กลุ่มภาษาอินโด-อารยัน
ภาษาในประเทศโคลอมเบีย
ภาษาในประเทศเยอรมนี
ภาษาในประเทศฮังการี
ภาษาในประเทศมาซิโดเนียเหนือ
ภาษาในประเทศสวีเดน
ภาษาในประเทศยูเครน